open-index/open-wikipedia-markdown huggingface dataset:
Ben Murray-Bruce

**Benedict Murray-Bruce** OON (dem bon am on 18 February 1956) na Naija biznes pesin an politishan, na im get Silverbird Grup. Na memba of People's Democratic Parti (PDP), Na im enta as Senate of Nigeria Insaid March 2015 wia e stan for Bayelsa East Senatorial District, Bayelsa Stet, Nigeria.
## Hau e tek stat life an edukashon
Dem bon Ben Murray-Bruce for Legos, im papa an mama na Ijaw Mulligan an Magrett Murray Bruce dia two kom fom Akassa, Bayelsa State, Nigeria. E go Lady of Apostles Yaba, Legos, wia e tek finish I'm primari skul edukashon an St Geogory College, Obalende wia e tek du im West Afrika Skul Certifikate bifor e go  di Universiti of Southern California wey dey di United Stet, na fom dia e kolet barchelor's digre insaid Marketing in 1979. 

## Im pasonal life
Ben Murray-Bruce mari Evelyn Murray-Bruce for 41 years. On 20 March 2021, e anous sey di wait don kpai fom cancer.

## Awods
*"Showbiz Icon of the Year Award" (2005)
*""Top Ten" Significant Nigerian Businessmen Award" (2006)
*"Life Achiever Award" (2006)
*"Champion for Nation Building Award" (2007)
*"Excellent Personality Award" (2009)
*"Officer of the Order of the Niger" (2014)

## Wia dem ci pruf
Okezie Ikpeazu

**Okezie Victor Ikpeazu** (dem bon am on 18 October 1964) na Naija politishan an forma Govnor of Abia Stet, wey dey ofis fom 29 May 2015 to 29 May 2023. Na onda People's Demokratic Parti e tek kom out. Na im enta for sekond taim as Govnor of Abia Stet on 9 March 2019 gubernashonal eleshon. E trai enta as 2023 Senatorial eleshon for Abia Sauth Senatorial District but e no enta.

## How e tek stat life an edukashon

Dem bon Okezie on 18 October 1964, insaid late Pa Ismael an Diocese Bessie Ikpeazu wey kom fom Umuebere in Umuobiakwa vilej, Isialaukwu, Mbato one Kommuniti in Obingwa Lkcal Govmet Aria of Abia Stet, Nigeria. Ikpeazu go Amiase Centra Primari Skul, Umuobiakwa. Insaid 1973, wen e dey primari five, e go Eziama High Skul, Aba kon leta muv go Ihie High Skul, Isiala Ngwa wia e tek du im Skul Certifikate examinashon in 1979. In1980, Wen e dey 16, e go Universiti of Maiduguri go stodi Clinical Biochemistry an finish wit B.sc. (Hons.) Sekond Klass Upper divishon in August, 1984.

## Im pasonal life
Ikpeazu na memba of Seventh Day Adventist Chorch, e get four pikin wit im waif.
Chiwetalu Agu

**Chiwetalu Agu** (dem bon am for 1956) na Naija aktor . Na Agu win di 2012 Nollywood for Best *Indigenous movies* (fim wey dem no spik Inglish inside). E sabi yuz *slang* an oda forni wods an dis one mek Agu popula wel wel among pipo-dem wey like to dey luk Naija fims.

Wen profesor Femi Shaka of Yunivasiti of Pot Hakot  dey tok abaut how komedi fit bi one metod wey  fit helep mek pipo sabi Naija kolsho outside Naija, e meshon Chiwetalu Agu as one of di Naija aktor wey sabi do komedi.

Agu wife na Nkechi an na three boi an two gel-pikin e get.

## How e tek wok
Agu fest dey do Televishon show bifor e enta to dey do nolliwood fims. E don pass ova 30 years wey Naija pipo don dey sit-down dey luk fim for TV bifor dem even bon Nolliwood.

Chiwetalu Agu dey one of di fim-dem wey NTA (Naijiria Televishon Ortoriti Shanel 8 Enugu's dey show dat time. Di nem of di TV show na *Ikoro* an na Joe Onyekwelu produs am. Chiwetalu Agu still de ETV Shanel 50, wey leta chenj dia nem to *ESBS*. Di show we ETV Shanel 50 show for dia steshon  wey Agu de inside na *Baby come now* an *Ripple*. Na Zeb wey bi Chico Ejiro broda produs *Ripple*. In di fim, na Agu do di pat of Shif *Abunna*.
## Fim-dem wey e de inside
## Wahala wey e don enta
For 7 October 2021, Souja harest Chiwetalu Agu for Iweka Bridge in Onitsha. E yuz slip inside dia steshon bifor  di presidor of e organisashon *Actors Guild of Nigeria* kom komot am from di Hami steshon.
Di risin wey mek souja harest am bi sey, e put on dress wey get Biafra flag as desin
## Awod-dem an di one wey e no win
* Wen *Nollywood Movie Award* stat dia awod in 2012,  Agu nem dey di katigori of aktor wey fit win *the best actor in indigenous movie* for wetin e do in di fim kol Nkwocha
* Zulu African Film Academy Awards in 2011 put Agu nem in di katigori  *the best Supporting actor*
* Wen *Africa Movie Academy Awards* dey do dia nomba 4 awod serimoni in 2008, dey put AGU nem for *Best Actor in a supporting role* katigori
Onyeka Onwenu

**Onyeka Onwenu** (dem bon am on 31 January 1952 - 30 July 2024) na Naijà singa an song raita aktres, na pesin wey lik to dey faight for pipu raight, jornalist, politishan, an na bifor bifor X factor series jorj. Na forma chairpesin of di Imo Stet Council for Arts an Kolsho. Insaid 2013 na shi bi di Exekutiv Diarekto/Chief Exekutiv Ofisa of di Nashonal Center for Women Development. 
## Hau shi stat life
Onwenu kom fom Arondizuogu, one  big town in Ideato North, Imo Stet, sautheastern Nigeria. but na for PortHarcout, wey bi Kapita of Rivers Stet Nigeria e tek gro. Na shi smol pas insaid for girl wey dem bon insaid politishan D.K. Onwenu, wey kpai Wen shi dey four years old insaid plane wey skata one week bifor dem anous am as Minista of Edukashon, wey kon mek am liv im waif, Hope, to tek kia of five pikin.
## Edukashon
Onwenu get BA in Intanashonal Relations an kommunikashon fom Wellesey College, Massachusetts, an MA in Media Stodis fom di New School for Social Research, New York. Shi wok for di United Nashons bifor e kom Naija bak in 1980 to finish one year Nashonal Youth Servis Corps (NYSC) wit di Nigerian Television Authority (NTA), in Legos, Nigeria. 
## Pasonal life
Onwenu no dey lik tok abaut im famili mata for pipu abaut im bifor bifor hosband, wey bi Youruba - Muslim. Shi bon two pikin - Tijani Charles an Abraham. 
## How shi kpai
On 30 July 2024, Onwenu kpai afta e pafom for dia frend birthday in Legos. Dem kari am go Reddington hospita wia dem tek tok sey e don kpai.
## Fim Shi don akt for teble
Alibaba Akpobome

**Atunyota Alleluya Akpobome**, wey plenti pipu sabi as **Ali Baba**, na Naija komedian, masta of cerimonis an aktor.

## How e tek stat life
Dem bon Ali Baba in Agbarha otor, Delta Stet, Sauth Sauth of Nigeria on 24 June 1965, to roya famili of Agbarha Otor, na im bi di first pikin insaid plenti pikin wey dia papa bon an e uze 8 years for Warri, Delta Stet. Im papa na bifor bifor solja wey sarf for Legos.

## Edukashon
E go Command Sekondri Skul, Ipaja, Legos Stet, an Ibru College Agbarha-Otor, Delta State. E go Bendel State University (nau Ambrose Alli University), Ekpoma an finish wit digre in Riligious Stodis & Philosophy.

## Wok
Afta e finish digre in 1990, e kom Legos bak, to stat Komedi wok wey e sabi fom Universiti. Na lor e plan to du bifor but e ci sey if e dey mek pipu laff e go mek am pas mek e dey hep pipu du kase.

## Awods
Kayode Egbetokun

**Kayode Egbetokun** (dem bon am on September 1964), na Naija polis ofisa wey bi di 22nd Inspecto General of Polis. Na President Bola Ahmed Tinubu apoint am afta e komot Usman Aikali Baba.

## Hau e tek stat life an edukashon
Dem bon Egbetokun on 4 September 1964 in Erija wey dey Yewa Sauth Lokal Govmet Aria of Ogun Stet. E finish fom Universiti of Legos, Akoka, wit barchelor's digre in Mathematics in June 1987, kon leta kolet master's digre insaid Engineering Analysis in 1996. E du lectura smol for Yaba Teknika College of Teknologi.

E go du postgraduate diploma in Petroleum Ekonomics fom Delta Stet Universiti in 2004. E get PhD in Peace an Sekuriti Stodis fom Al-Hikmah Universiti wey dey Ilorin, Kwara Stet.

## Wok
Egbetokun stat Nigeria Polis Fors on 3 March 1990 as a Cadet Assistant Supritendent of Polis in 1999,  e dey wok as Chief Sekuriti Ofisa to di bifor bifor govnor of Legos Stet, Bola Tinubu, wey bi di president of Nigeria nau.
E don sarf as Kommanda, Rapid Response Squad (RRS), Legos,  Squadron Kommanda, MOPOL, Anti Fraud Unit, FCT kommand, Abuja, Chief Superintendent of Police, Administrashon, Legos Stet kommand headquarters, Ikeja, Aria Kommanda, Osogbo, Osun Stet Kommand an Aria Kommander, Gusau, Zamfara Stet Kommand.

On 19 June 2023, President Bola Ahmed Tinubu reples Usman Aikali Baba wit Egbetokun, bifor e bi inspector general of polis, na im bi di deputy genera of polis an na im wey dey monito DIG for di Sauth-West geo politika zone, wey head di Fors Criminal Investigations Department (FCID), Fors Headquarters, Abuja since 6 April 2023. 

## Wia dem gada tori
Kenny Ogungbe

**Kehinde "Kenny Ogungbe** (wey dem bon for 10 September 1970) na Naija DJ, muzik produsa, televishon presenta an muzik exekutiv. Na im stat Kennis Music, an na im wit Dayo "D1" Adeoneye bi CEO. Na dia two get 104.1 Kennis FM.

## How e tek wok
Na im wit Dayo D1 wey dem stil sabi as D1, stat AIT Jamz, wey Dem dey du for AIT for nait for early nineties (wey leta chenj to Prime Time Jamz on NTA). 

E don wok wit The Remedies (wey stat Tony Tetuila an Eedris Abdulkareem muzik wok), Sound Sultan, 2face Idibia (produs im fest two solo albums) an Oritse Femi, an som odas.

Insaid 2012, na im Dem apoint as Managing Director of Raypower FM. E dey for Non Exekutiv Diarekto, DAAR Communications Plc. Na coach e bi for Naija Star Search sho
Insaid 2012, na im Dem apoint as Managing Director of Raypower FM. E dey for Non Exekutiv Diarekto, DAAR Communications Plc. Na coach e bi for Naija Star Search sho.

## Som wok e produs
(As produsa)
* Face 2 Face
* Grass 2 Grace

## Wia dem gada tori
Runtown

**Douglas Jack Agu** (dem bon am on 19 August 1989), wey plenti pipu sabi wit im stej nem, **Runtown**, na Naija singa, songraita an produsa. 

## How e tek stat life
Dem bon Runtown in 19 August 1989 insaid Enugu wey bi kapita citi of Enugu Stet wey dey sautheastern pat of Nigeria but na for Abuja an Legos Stet. Na insaid Legos e go skul kon leta go Abuja wen im papa kpai, Runtown mama dey wok for di Ministri of Health dat taim.

## Rilis of Kini Issue
In September 2020, e rilis im sekond song afta Covid-19 lockdown, e kol am "Kini Issue". Di song na fom im Soundgod Fest Reloaded album. 

## How e tek komot fom Eric Manny Entertainment
Runtown's kontrat wit Eric Manny finish in June 2018. E opun an stat I'm own rekod label wey bi, Soundgod Music Grup. 

## Awods an norminashon

## Wia dem gada tori
Ibrahim Musa Gusau

**Ibrahim Musa Gusau** (dem bon am on 1 March 1964) na Naija sport administrator, wey don sarf as president of Nigeria Futbol Federashon (NFF) sins 2022. Na forma chairman of di Athletics Federashon of Nigeria (AFN), na forma chairman of  Zamfara Futbol Federashon, commitee memba of di Confederashon of Afrika Futbol (CAF), an memba of CAF youth organaizin committee. 
Na im bi di 78th elective congres of di Nigerian Futbol Federashon wey dem elect as 40th president of di Federashon afta Amaju Pinnick. 

## Hau e tek wok
Gasau don sarf as chairman of Zamfara Stet Futbol Federashon bifor an e don sarf as memba of CAF wey dey organaize Afrika Nations Championship.
On 30 September, 2022 na Gasau enta as di President of di Nigerian Futbol Federashon for 78th NFF Annual General Assembli wey dem du for Benin.
Suuny Okosun

**Sunny Okosun** (dem bon am on 1 January 1947 rish 24 May 2008) na Naija musikshan, wey plenti sabi as Ozzidi band oga kpatakpata. E kol im band wey bi nem of one Riva for Ijaw, Okosun tok sey wetin im band Ozzidi Stan for na mesej dey. Sumtims dem dey rait im nem lik dis; **Okosuns** an  im fest nem **Sunny**. Na one of Naija Ogbonge musik pesin in 1970's rish midu 1980's. 
Okosun's stai na Afrika pop musik, Ozzidi, sabi sing wit Afro-beat, reggae an funk muzik. Fom 1977, dem sabi am as e dey uze im song dey tok abaut hau dem no dey du Afrika pipu wel, politis an som oda tins.

## How e tek stat life
Wen e dey smol, na for im granmama plez e sta for Ibore, wey klose to Irrua, for Edo Stet.
E go Enugu to sta wit im papa an mama, im papa wok wit Nigeria Railway Corporation. Okosun go difren skul to len, e stat wit St Brigid's Skul, Asata, Enugu bifor e go govmet trade centa in Enugu. E no finish fom wia e dey len bifor e komot. Bikos e lik to akt fim, e go Legos to go akt fim. Wen e dey Legos e  go drama lesson for Surulere, e no finish di lesson bifor e go Enugu bak, Okosun ci chenj to du smol pat for fim, wia e tek get chenkj to wok wit Enugu Ogbonge drama ticha, profesor John Okwerri. How e tek uze bodi an maind wok wel for di grup mek am du som Televishon an redio skits wit Eastern Nigeria Television Station.

## How e tek kpai
Okosun kpai wen e dey 61 years old. Na Colon cancer bi wetin kil am on 24 May 2008 for Howard University Hospital, Washington DC. Dem beri am for im hauz wey dey Yaya Abatan Street, Igba, Legos, Nigeria. 

## Som of im wok
* *Ozzidi* (1976)
* *Ozzidi For Sale* (1976)
* *Living Music* (NCC, 1977)
* *Papa's Land* (NCC, 1977)
* *Fire in Soweto* (OTI, 1978)
* *Holy Wars* (NEMI, 1978) 
* *3rd World* (NEMI, 1981) 
* *Mother And Child* (OTI, 1982)
* *Which Way Nigeria?* (Jive Afrika, 1983) 
* *Liberation* (Shanachie, 1984) 
* *Revolution II* (HMV, 1985)
* *Africa Now Or Never* (HMV, 1986)
* *Ozzidi/Ozone* (1989)
* *African Soldier* (Profile, 1991)
## Wia dem gada tori
Odumodublvk

**Tochukwu Gbubemi Ojogwu** (dem bon am on 19 October 1993), wey plenti pipu sabi as **Odumodublvck**, na Naija rappa, singa an songraita. Plenti pipu sabi wit di kain way e du pafom for stej, hau e dey sing wit Okpu Agwu. Odumodublvck na memba of di hip hop Anti Wod Gangstar. E dey stay for Abuja, Nigeria.

Insaid 2022, e siagn rekod deel wit Native Records, wey get koneshon wit Def Jam. On 23 November 2022, e rilis im fest single under di Native, wey e kol "Picanto" wit Ecko Miles, an Zlatan, wey mek am get im first taim e go dey chart ontop di Nigeria Top 100 e dey numba 79, an e rish numba 65. On 23 January 2023, e rish numba 4 on TurnTable's NXT for artist wey jus kom. Insaid 2023, Def Jam Rekordins du deel wit Odumodublvck afta e rilis EZIOKWU mixtape.

## How e tek stat life
Dem bon am for Legos, dem go Abuja wit im famili go ste wen e dey 7 years old. E du im junior high edukashon for Christ di King College wey dey Gwagwalada Abuja, wia e tek get im stej nem "Odumodu" wen e dey sekond year for junior high skul. E go Bowen Universiti for im first year tertiary edukashon, e komot go Universiti of Lagos, Akoka.

## Politis
On 25 May 2023, Odumodu rait sumtin abaut politis for twitter, e rait sey dem kol am to kon pafom for Presidenshal inauguration of 16th President of Nigeria Bola Tinubu Renewed Hope sho, e tok sey dem no du risarch wel. On 2 March 2023, afta e rilis Native Sound System singu "Vex", Odumodu tok sey e lik to sopot Peter Obi insaid sekond verse "I dey dey hope on Peter Obi to save me", e stil tok sey na e dey run for president wit Peter Obi. 

## Som of im wok
### Mixteps

### Extended pleys

## Wia dem gada tori
Bello Matawale

**Bello Muhammad** wey plenti pipu sabi as **Bello Matawale** (dem bon am on 12 February 1969) na Naija politishan an ticha wey don sarf as di minista of stet for defens sins 2023. Na im bi bifor bifor govnor of Zamfara Stet fom 2019 rish 2023.
E don sarf smol onda Abacha taim as stet of Haus of assembli an as stet kommishona fom 199 rish 2003 as memba of di Haus of Representatives for Bakura/Maradun an e dey ofis til 2015 fest as memba of di All Nigeria Peoples Parti bifor e go Peoples Democratic Parti in 2011. 

## How e tek stat life an edukashon

Dem bon Bello Muhammad on 12 February 1969, in Maradun, wey dey for North- Western Stet dat taim. E du im Fest skul Leaving  Certifikate fom Maradun  Township Primari Skul in 1979. E finish fom VTC  Bunza in 1984. E go Yaba College of Technology, Legos an e leta go Thames Valley, Universiti.

## Im pasonal life
Matawale Mari four waifs an e get four pikin.
Mark Angel

**Mark Angel** (dey bon am 27 May 1991) na Naija pesin wey dey do komedi, dey rait komedi, an dey produs smol smol komedi vidio. Pipo sabi am bikos e dey do smol smol fonni  vidio of *Mark Angel Comedy* wey we dey see for YouTube. For di komedi vidio, Angel dey yuz e smol pikin like Emanuella Samuel ( 14 years old),  Success Madubuike (16 years old). Emanuella Samuel na Angel kosin an Success Madubuike (Anti Success) na e  yonga broda or sista bon am.
Amina Titi Atiku Abubakar

Amina Titilayo Atiku-Abubakar  (dem bon am as Titilayo Albert; bon am on 6 June 1951) na Naija pesin wey lik to dey faight for wuman raight an pikin raight an na stil bi di forma waif of bifor bifor Naija vais president of di Fediral Repoblik of Nigeria, Atiku Abubakar. Na shi stat Woman Trafficking and Child Labour Eradication Foundation (WOTCLEF) an na shi stat bill wey mek dem du Nashonal Agenci for di Prohibition of Trafficking in Pesin (NAPTIP).

## How shi tek stat life an edukashon
Dem bon Titilayo Albert insaid Christian famili of Albert, Yoruba famili fom Ilesa, Osun Stet. Shi gro insaid Legos for Lafiaji, Legos, e go St. Mary's Iwo, Osun Stet for sekondri edukashon. 

Insaid 1971, shi mari Atiku Abubakar, wey bi custom ofisa dat taim, bifor shi go Kaduna Polythenic. Shi sabi spik Yoruba an Hausa langwej wel wel. Shi chenj fom Christian to Islam.

## Wok
Shi don wok for Kaduna Stet Polythenic. Shi go Rome to go stodi in 1986 an 1987, shi dey holways ci Naija girls for road. Shi leta kon sabi sey plenti girls dey du Ashewo wok for dia oga, an dem no dey pay dem.

## WOTCLEF & NAPTIP
In 1999, wen im hosband, Atiku Abubakar, bi vais president, shi stat to dey du tins to stop pipu wey dey du Ashewo wok an how dem dey kari smol smol girls go du wok. Shi stat Women Trafficking and Child Labour Eradication Foundation (WOTCLEF), shi kon stil mek dem du lor to ponish pipu wey dey kari smol girls du Ashewo an som bad wok, na dat wan mek govmet stat Nashonal Agency for Prohibition of Trafficking in Pesin.

## Awods
* *Annual Nigerian Women's Award* (2002)
* *D'linga Award* (2010)

## Buks
Na Aminu Titi Abubakar rait buk lik:
**Educating the Nigerian Child* 
**Empower Law to Fight Child Slavery*
**Let Us Celebrate Humanity: A collected speeches on women's right and human trafficking*

## Wia dem gada tori
Samuel Okon Peter

**Samuel Okon Peter** (dem bon am on September 6, 1980) na Naija ogbonge boxer. E get di WBC heavyweight taitu in 2008, wen e win Oleg Maskaev in six rounds. Wen e dey faight wel wel, plenti pipu sabi am wit di way im an dem Klitschko no dey holways gree for diasef. 

## How e tek stat life an wok
Peter lik futbol wel wel wen e smol, insaid 1992, som boxers kom train for dia skul. Dat smol boi dat taim tel dem sey e wan folo dem train. E folo pesin wey pas am train an e beet am. Na wetin stat Peter Amateur boxin bi dat. 

E don win Naija Amateur Heavyweight championship an di Afrika zone 3 Heavyweight championship bifor. E don stan for Naija as boxer insaid 2000 Summer Olympics insaid Sydney, Australia. 

Peter Luz quaterfinal to Italian Paolo Vidoz by dicishon. Plenti pipu no luk dey e no win gold,  pipu like hau e tek faight, an tok sey na beta boxer e go bi. 

## Im pasonal life
Peter na beta christian wey no dey drink or smoke. Na Las Vegas Naveda, e dey sta. Peter na famili to Naija ogbonge wrestler, Great Power Uti.

## So of im profeshonal rekod

## Wia dem gada tori
Shalipopi

**Crown Uzama** (dem bon am on 12 April 2000), wey plenti pipu sabi as **Shalipopi**, na Naija singa, rappa, an songraita. Plenti pipu sabi am in 2023 wen e rilis '"Elon Musk" singu. E du anoda '_Planet Pluto* wey bi extended pley (EP) in 2023. 

Shalipopi fest studio album, *Presido La Pluto*, wey e rilis in 2023, sel wel wel for market, e rish nomba 1 for TurnTable Top 50.  E dey insaid Apple Music top 100. Im sekond album, *Shakespopi'' (2024), sel wel wel for market, e get singu lik "'ASAP" wey rish nomba 1 for TurnTable Top 100.

## Im pasonal life
Uzama finish fom Auchi Polytechnic in 2023, na dia e tek get digre insiad Computer Science.

## EFCC katakata
On 30 May 2023 di Economic and Financial Crime Commission (EFCC) arest, Shalipopi, im manager an som oda pipu bikos EFCC sey hau dem tek get moni no dey raight. Shalipopi, im manager an oda pipu get jorjmet on June 2023,  wen dem tel sey mek dem uze two years for prison abi mek dem pay  fine.

## Som if im wok
### Albums

### Singles

## Wia dem gada tori
Sam Loco

**Sam Loco Efe** (dem bon am on 25 December 1985 - e kpai on 7 August 2021),wey e ril nem na Sam Loco Efeeimwonkiyeke  na Naija produsa, daretor an aktor. 

## How e tek stat life an edukeshon
Dem bon Efe insaid Enugu Stet, Nigeria, na Arase Efeimwonkiyek, wey bi worda pikin. Im papa na 
fom Benin an e dey wok for Eastern Nigeria an im mama dey sel Akara. E du im smol for Abakaliki, wey kon bi Enugu Stet nau, saut east Nigeria. Efe papa kpai wen e stil dey go skul; na dat wan mek am yuz pas di years wey e sopos yuz for primari skul, sumtims e go fest hep im mama sel Akara bifor e ci moni go skul. First taim e go fest ci aktin na wen som pipu kon du pley for dia skul, e folo dem tok abaut hau e lik to akt. Afta sumtaim e stat to dey akt for skul an na im kon leta bi bes aktor for dia skul. Apat fom di fim e dey akt, e stil sabi pley bol wel wel.

## Som of im wok
**[[Tom and Jerry (Nigerian film)|Tom and Jerry]]* (2003) as Papa P (with Chinedu Ikedieze and Osita Iheme)
**[[Owo Blow]] (1997) as Baba Landlord*
**[[I'll Take My Chances]] (2011) as Chief Ekpene*
**Final World Cup (2005)*
**Long John (2002)*
**Ukwa (1995)*
**[[Osuofia in London]] (2003)*
**My Love (2002)*
*Ojadike
**I want to harvest you*
* The return of anunuebe (2003)
* Things fall Apart (1987)
* Nneka the pretty serpent (1994) as Mazi Nwosu
* *[[Old school (2002 film)|Old School]] (2004)*
* A Fool at 40 (2006)
* Blood Billionaires 2 (2005)
* Daddy Must Obey (2004)
* Chief Obwago
* Vigilante (1988) as Sam Efe Loco

## How e tek kpai
Sam Loco kpai insaid hotel on Sunday morning. Na by fors dem opun di door hotel room wey e dey sleep as e no gree opun am. Pipu neva sabi wetin kil am gangan, dem ci inhaler for im hand an na ontop chair e tek kpai. Di bifor bifor vais president of Actors Guild of Nigeria (AGN), Mr Steve Eboh, wey bi Sam Loco klose frend, tok sey Sam Loco get plan to go im farm for Enugu Stet bifor e kpai dat naight.

## Wia dem ci pruf
Jerry Eze

**Jerry Uchechukwu Eze** (dem bon am 22 August 1982) na Naija pasto wey bi di fonda of *Streams of Joy International* Church. Na Eze bi di lida of NSPPD ( *New Season Prophetic Prayers and Declaration *). NSPPD na one online preya mitin platform.
## How e tek start life
Dem bon Eze on di 22 August of 1982 in Umuahia, Abia Stet. Umuahia bi di kapita of Abia Stet. Eze kom from Okoko Item, Bende Lokal Govamet Aria of Abia Stet, Naija.
Eze go *Ibeku* hi-skul  Umuahia for im sekondri skul edukeshon. E enta di skul in 1991 an finish dia in 1997.
Eze go Abia Stet Yunivasiti go rid Histri an Intanashonal Rileshonship. E leta go ESUT ( Enugu Stet Yunivasiti of Tekinoloji) for e *post- graduate* edukeshon wie e rid Bizness Hadimistreshon.

## How e tek wok
Eze don wok bifor for  *World Bank Project* for mata wey konsain HIV/AIDS an for UNFPA  (Yunated Neshon Populeshon Fund). Eze wok for dia na to dey spik about mata wey konsain HIV/AIDS.

## How e tek wok
Eze don wok bifor for  *World Bank Project* for mata wey konsain HIV/AIDS an for UNFPA  (Yunated Neshon Populeshon Fund). Eze wok for dia na to dey spik about mata wey konsain HIV/AIDS.
Eze kom leta bikom pasto
## E marej life
Eze wife na pasto Eno Jerry. Dia marej produs two pikin.

## How e tek start e pasto wok
Eze start im pasto wok in 2009 wen e stil dey go *All Saints Chapel. In 2013, e mek e own chorch an e nem am *Stream of Joy International Church*. Di chorch dey Abia Stet an na im bi di big pasto for dia.
By November 2022, Eze chorch, *Streams of Joy* don dey ova 13 aria for Naija, Kanada, US, an for *United Kingdom*.

Na how pipo fit get mirakul e chorch dey put as nomba one.
Eze like to dey tok one word wey bi *Wetin God no fit do no de''. 

Wen Covid-19 start, Eze start to dey yuz intanet  dey tok about e ministri. Na dat time e form NSPPD (Di New Sisin Profetik Preya an Diklareshon). Na for YouTube an oda sosha midiha e dey yuz to fit rish pipo. UNa million of pipo dey lisin to dis program.

## Buk-dem wey e don rait
* Streams of Joy Daily Devotional (Best Seller)
*Supernatural Parenting
*Am I making a mistake?
*My Night Thoughts Volumes 1-4
*Resplendent Relationships
Aminu Waziri Tambuwal

**Aminu Waziri Tambuwal** (dem bon am on January 1966) na Naija lorya an politishan wey don sarf as Senato for Sokoto Sauth in 2023. E don sarf as Sokoto Stet Govnor don 2015 rish 2023. Na memba of People's Demokratic Parti, an e don sarf as di 12th Spika of di Hauz of Representatives of Nigeria fom 2011 rish 2015. E don sarf as Sokoto Stet Govnor don 2015 rish 2023. Na memba of People's Demokratic Parti, an e don sarf as di 12th Spika of di Hauz of Representatives of Nigeria fom 2011 rish 2015. 

Tambuwal dey stan for Tambuwal/Kebbe Fediral Constlistuenci of Sokoto Stet as hinorabu memba insaid di Hauz of Representatives fom 2003 rish 2015. 
## How e stat life an edukashon
Dem bon Aminu Waziri Tambuwal on 10 January 1966, insaid Tambuwal Vilej in Sokoto Stet, to Fatima an Waziri Tambuwal.

E go Tambuwal Primari Skul, Tambuwal, Sokoto Stet, wia e get im Fest Skul Leaving Certifikate in 1979, an Govmet Teachers' College, Dogon Daji,wia e get Teachers Grade II Certifikate in 1984. E go Usman Dan Fodio Universiti Sokoto, wia e stodi lor,e finish wit LLB (Hons) digre in 1991. E finish im one year legal stodi wey e du for Nigerian Law Skul, Legos, e get BL an dey kol am to Bar in 1992.

E stodi som oda tins apat fom lor, ego difren course  for anoda kontris, som of dem na; Telecoms Regulatory Masta Klass–Bath UK, 2004; Lawmaking for di Communicashons Sectors –BMIT, Johannesburg, South Africa, 2004; Regulating a Competitive Industry-UK, Brussels, 2005; Tulane University – Internashonal Legislative Drafting, 2005; Stanford Graduate Skul of Biznes – Influence an Negotiashon, 2008 and KSG Harvard – Infrastructure in Market Ekonomi.

## Big koneshon e get
Apat fom im wok koneshon, Tambuwal na beta memba wey dey wok for Nigerian Bar Association for 8 years. 
Memba, Di Nigerian Bar Associashon

Poblik Relations Ofisa, Di Nigerian Bar Associashon (1996-1997)

Memba, Constitushon Review Committee of di Nigerian Bar Associashon (1997-1998)

Sokoto Branch Secretary, Nigerian Bar Associashon (1997-1998)

Assistant Nashonal Financial Secretary of the Nigerian Bar Associashon (1998-2000)

Fest Assistant Nashonal Sekretary of Nigerian Bar Associashon (2000-2002)

Memba, Bodi of Benchers Nigeria

Memba, Internashonal Bar Associashon

Member, American Bar Association
Oluwafemi Ajilore

**Oluwafemi Ajilore** (dem bon am on 18 January 1985), dem stil sabi am as **Femi**, na bifor bifor Naija playa wey dey pley as midfielder. 

E get Ghanian passport.

Femi dey pley as Centra difensiv midfielder for im klob. 

E don pley for Nigerian U-23 nashonal team bifor insaid di 2008 Beijing an win silver medal. E fest pley for Nigeria Supa Eagles wen dey pley wit Columbia on 19 November 2008. E dey insaid playas wey cost pas for Dutch said FC Groningen's histri. E don pley for FC Mitdjylland insaid di Danish Supaliga bifor e pley for Danish 2nd Division said Middelfart G&BK in di 2015-16 season. E stop to dey pley bol in summer of 2017 afta e sufafom plenti difren injuri.

## Wia dem gada tori
Ajilore wants Euro Cup action – The Sun News Online
Kudirat Kekere-Ekun

**Kudirat Motonmori Olatokunbo** CFR(dem bon am on May 1958), plenti sabi am as **Kudirat Kekere-Ekun**, na Naija pesin wey sabi lor wel wel an jostis of di Supreme Court of Nigeri wey don sarf as di Chief Jostis of Nigeria sins 22 August 2024. Na shi dey as Chief Jostis of Nigeria afta Cheif Jostis Olukayode Ariwoola. 

## How e stat life an edukeshon
Dem bon Kekere Ekun for London, United Kingdom on 7 May 1958. In 1980, shi kolet bachelor's digre in Lor fom di Universiti of Legos an shi enta Nigeria Bar on 10 July 1981, afta shi finish for Nigeria Lor Skul shi kon stil go London Skul of Ekonomiks wia shi kolet Masta's digre in Lor in November 1983.

## Awods
Insaid October 2022, President Muhammadu Buhari giv am Nigerian nashonal honor of Commander of di Order of di Fediral Repoblik (CFR).
## Lor wok
Shi don wok for Legos Stet Judiciary as Sinior Magistrate II an shi rish posishon of di Stet High Court Jorj. Shi sarf as Chairman of Robbery an Firearms Tribunal, Zone II, Ikeja insaid November 1996 to May 1999. Dem apoint am to bench of the Nigerian courts of appeal in 2004 bifor dey apoint am as Jostis of di Supreme Court of Nigeria in July 2013. 
In 2020, shi dey insaid pipu wey Dem selet as seven- memba panel wey komot Imo State governor Emeka Ihedioha kon put  Hope Uzodinma of di All Progressives Congress (APC), wey kari fourth wen dey anous di eleshon risot.
Spyro

**Oludipe Oluwasanmi David** (dem bon am on October 1 1990) plenti pipu sabi am for im wok as **Spyro** na Naija singa an songraita, wetin mek pipu sabi am for e wok na wen e sing "Billing" wey e rilis in July 2022. Dem sabi am for e wok wel wel wit di "Who is your guy?" song wey e fest rilis in November 2022 an e rilis am di sekond taim  insaid March 2023 as remix wit Tiwa Savage. Spyro du song wit some oda artist lik; Mayourkun, Dremo, Sound Sultan, Diamond Platnumz, Davido an plenti odas.

## How e stat life, edukeshon an wok
Dem bon Spyro for Legos an e kom fom Legos Stet. E go New Mainland Primari Skul for primari skul edukashon, afta dat one e kon go Model College, Meiran wia e tek du sekondri skuledukashon. E finish fom di Universiti of Ibadan wey dey Oyo Stet. ] Spyro for Legos an e kom fom Legos Stet. E go New Mainland Primari Skul for primari skul edukashon, afta dat one e kon go Model College, Meiran wia e tek du sekondri skuledukashon. E finish fom di Universiti of Ibadan wey dey Oyo Stet.

E stat musik wok wen e dey smol for chorch e dey for chorch choir.
Charles Udoh

**Charles Udoh** dey sarf as Kommishona for Information an Strategy insaid Akwa Ibom Stet, Nigeria. On 1 December 2016,  dem apoint am as Kommishona for Information an Strategy by Govnor  Udom Emmanuel. 

## Im pasonal life
Charles Udoh go Diamond Hill Primari Skul, Calabar  an e go West Afrika People's Institute, Calabar bifor e muv go Akwa Ibom Stet to go len for Universiti of Uyo an Skul of Art an Science. 

## How e tek wok
Udoh stat wok as pesin wey dey train pipu an hep pipu wit moni mata for Financial Institushons Training Center (FITC), Lagos, Nigeria. In 2003, e don wok for First Bank of Nigeria bifor na im dey in charj of di compini's brand department. 

## Awods an honors
In 2018, dem giv am investiture of an induction as  Honorary Fellow of di Institute of Informashon Management by di Institute of Informashn Management, Nigeria. Insaid 2018, dem giv am Mental Health Ambassador Awod by di organizers of di "Sacrificial Lamb" Arts Exhibition wey dem du in 2018 for Nashonal Art Gallery, Uyo, afta e du di events. Afrika Distinguished Personality Awod by Trans-Afrika Students Initiative, 2018.
Harrysong

**Harrison Tare Okiri**, wey plenti pipu sabi for im wok as **Harrysong**, na Naija singa, song raita an e sabi uze instrumet sing e popula wel wel afta e sing for Nelson Mandela wen e kpai. Na Harrysong win Headies "Most Downloaded Callertune Award" 2013. Dem bon Harrysong for warri, Delta Stet, Nigeria to mama an papa wey bi Ijaw, e leta kom Legos in 2007 afta e don yuz som taim for Port Harcourt. Bifor e sign for QuestionsMark Entertainment, Harrysong dey holways pafom for naight klobs til e ci Kcee wey mek am sabi som oda ogbonge musikshan. In 2014, Harrysong nem dey insaid pipu wey fit win "Best pop/ R&B Artist of di Year" for 2014 Nigeria Entertainment Awards afta e rilis "Beta Pikin".
## How e tek stat life
Dem bon Harrysong for Warri, Delta Stet. Na knli Harrysong im papa an mama bon, im papa an mama na Ijaw pipu, afta im mama kpai anoda wuman e dey wit no du am wel, wey mek am no finish skul. Na for Port Harcourt e tek du muzik wel wel. 
## Im wok
Wen e dey eleven years old e tek to dey du musik for chorch an na im mama bi im diarekto. Insaid 2007, e muv go Legos as leed singa for a live band wey dey pafom evri naight klobs bifor e ci Kcee wey hep am to join Five Star Music. Plenti pipu sabi am afta e sing "Im in Love" an "Taiye and Kehinde" an na di song video top Trace TV video chart. 
## Im pasonal life
On June 22, 2017, Harrysong waif bon twins wit Alexer Perez Gopa wey dia nem na(boi; Perez & girl; Tare). 
On February 4 2021, Harrysong konfam im engagement wit Alexer Perez Gopa for im Instagram pej, an dey mari on March 27 2021, in Warri.
## Som of im wok
### Albums
**Testify* (2012)
**Kingmaker* (2017)
*" Right About Now Ep (2020)
*" God Amongst Men (2023)
## Awods and norminashons

## Wia dem ci pruf
Peruzzi

**Tobechukwu Victor Okon** (dem bon am on 5 December 1989) wey plenti pipu sabi am as Peruzzi, na Naija singa. E stat rekodin musik afta e wok wit Rodney malice wen e dey seven years old.  Peruzzi na konfam memba of di 30 Billion Gang (30BG), wey bi rekod label wey get Blacktycoon, Tunegee an B-Red. Peruzzi folo 2Baba sing Amaka song. 

## Im wok
Peruzzi stat im musik wok wit Golden Boy rekods in 2016, bifor Davido sign am to Davido Music World in 2018. Peruzzi's 2018 singu Majesty, wen e du di video e kari pesin wey kari sekond for 2018 Big Brother Naija, Cee-c, folo bodi. As Majesty song sel wel wel, mek pipu wey no bliv sey e fit sel song mek e no kari anoda artist folo bodi bliv am. 

## Som of im wok for teble
### Singles
* Amaka with 2 Face (2018)
* Champion Lover ft. Burna Boy (2018)
* Majesty (2018)
* Did You (2018)
* Dina (2018)
* Run am (2018)
* Craze (2018)
* Sangbana (2018)
* Run am (2018)
* Try (2018)
* For your pocket (2018)
* Bleed (2019)
* Six 30 (with Davido) (2019)
* Nana (2019)
* The Box (2020)
*Cinatti Love (2020)
*Gunshot (2020)

*Lagbaja (2020)
*Isolova (2020)
*Southy Love ft Fireboy DML (2020)
*Somebody Baby 

### Studio albums
* Heartwork (2018)
* Huncho Vibez (2019) 
* Rum & Boogie (2021) 

## Wia dem gada tori
Seyi Edun

**Seyi Edun** wey plenti pipu sabi as Eja nla na Naija aktres an fim produsa. Dem sabi am wel wel afta shi du Eja nla fim, an na shi bi Adeniyi Johnson waif.

## How shi stat life an edukeshon
Seyi Edun na fom Ayetoro Egbado wey dey Ogun Stet. Shi du primari an sekondri skul edukeshon for Tunyo Nursery an Primari Skul an Anglican Girls Grammar Skul wey dey Surulere, Legos . Insaid 2011, shi kolet digre fom Obafemi Awolowo Universiti. 

## Pasonal life
Seyi Edun mari Adeniyi Johnson.

## Wok
Edun stat to dey du fim in 2009 an na im sista hep wey dey rait script for fim hep am. Na dat sem year, shi go Wisdom Caucus Theatre Skul an shi finish in 2011.  Di year wey shi finish, shi produs fest fim wey bi Eja nla.
## Som wok wey shi don du
**Pelumi Jonathan (2022) as Eniola*
**Irele (2016) as Lady*
**Oko Mi*
**Ota mi*
**Case Closed*
**Wonuola*
**Asewo*
**Eja nla* (2011)

## Wia dem gada tori
Joe Ajaero

**Joe Ajaero** (dem bon am 17 December 1964)  na Naija jornalis, pesin wey dey put mouth for bizness mata, an e dey fight for wokas to get wetin dem nid.

Na Joe Ajaero bi di niu Naija Lebor Congress. E tek-ova from forma lebor lida Ayuba Wabba. Ayuba Wabba bi di lida of Naija Lebor Congress from 2015 go rish 2023.
## How e tek start life an go skul
Na for Emekuku, wey de Owerri in Imo Stet dem bon Joe Ajaero on 17 December 1964.
Joe Ajaero go Yunivasiti of Nigeria go rid Edukeshon. Di Yunivasiti give am e B.Sc satifiket in 1990.
In 1994, Joe Ajaero get im Diploma in Jornalis from *Times Journalism Institute*. 
Joe Ajaero go do e Masta Digree in Indostrie an Lebor Rileshon from Yunivasiti of Legos. E finish e Masta Digree in 1998.
Joe Ajaero stil go rid *Law* in Baze Yunivasiti. E finish an kolet e B.Sc satifet from Baze Yunivasiti in 2023.
Issa Hayatou

**Isa Hayatou** (dem bon am on 9 August 1946 - e kpai on 8 August 2024) na Cameroonian wey sabi sport mata wel wel, an e dey du sport sef. Plenti pipu sabi am wen e dey sarf as president of Confederation of Africa Football (CAF) insaid 1988 an 2017. E don sarf as aktin FIFA president til 26 February 2016 as di bifor bifor president get ban for futbol mata an e komot for ofis. In 2022, e trai enta as president of FIFA, e no enta na Sepp Blatter enta as FIFA president. Na memba of Intershonal Olympic Commitee (IOC).
## Life an wok
Dem bon Issa Hayatou for Garoua, wey bi French Cameroon dat taim, on 9 August 1946,  na pikin to papa wey bi Sultan. Dem sabi Hayatou wel wel for insaid Baseball an run sport for Cameroon. 
Hayatou don mari an e  bon four pikin. Hayatou na fom famili wey get title for Cameroon. One of im broda wey dem sabi wel wel na Sadou Hayatou, wey bi bifor bifor Prime Minista of Cameroon. Dem sabi di Hayatou wel wel for northern Cameroon.  wey bi bifor bifor Prime Minista of Cameroon. Dem sabi di Hayatou wel wel for northern Cameroon. 
In 1974, wen e dey 28, na im bi di Secretary General of di Cameroonian Football Federation, an di chairman of di FA in 1986. Na wen e bi chair, dem stil selet am to bi CAF Exekutiv Commitee. Afta  Ydnekatchew Tessema of Ethiopia na im bi CAF president in August 1987, na Hayatou bi di fifth president for di bodi histri. E luz im seventh reelection to Ahmad Ahmad in March 2017.
## Sport wok
.1964 - 1971 Champion for 400m an 800m; memba of Cameroonian nashonal basketball team; football player of Universiti levu.
.1965 memba of di Cameroonian nashonal basketball team for first All Afrika Games in Brazavallle.
## Ofis wok
### President of FIFA
Afta di 2015 FIFA katakata wey hapun wey mek dem  komot Blatter, Hayatou tek charj of FIFA as aktin president til 26 February 2016, wen Gianni Infantino 2016 FIFA  Congress du eleshon to di posishon.
## Wia dem gada tori
TG Omori

**ThankGod Omori Jesam** (dem bon am on 8 June 1995) dem sabi am for im wok as **TG Omori** or **Boy Director**, na Naija muzik diarekto an sabi how to yuz camera wel wel. 

## How e tek stat life
**ThankGod Omori Henry** kom fom Cross-River Stet for Naija. Na Agungi, Legos Stet e tek gro. E stat to dey diaret sins wen e don dey 15 years old. Omori stat to dey mek video wen e dey 16 years old, but e stat am as wok wen e dey 20 afta e finish fom PEFTI Film Institute. 

## How e tek wok
Omori don dey dairet sins 2018, an e don wok for plenti ogbonge artist lik; Olamide, Wizkid, Burna Boy, Tekno, Kizz Daniel, Fireboy DML, Falz,[5] Timaya, Naira Marley, Asake an som oda artist.

Insaid 2019, Omori du plenti video wey dey summer  2019 charts countdown ontop MTV, Soundcity, an Trace. Insaid 2019, na im win dairekto of di year insaid City People  Entertainment Awods. 

Insaid 2021, na im dairet North Afrika remix wit Elgrando Toto wey Dem rilis in 4 November 2021. Na Legos dem du di video, e pas 34 millon pipu wey luk am insaid one month for YouTube.

## Fashon
No bi onli daretin TG Omori sabi, e dey du fashon sho tu. E du model for  fashon, Heineken Lagos fashion week, wey dem du for Legos.

## How e wok for teble

## Awods an norminashon

## Wia dem ci pruf
Kehinde Bankole

**Kehinde Bankoke** (wey dem bon for  27 March 1985) na Naija aktres, model, an pesin wey dey tok for televishon program. Bankole enta entatemet indostri wen e join for *Miss Commonwealth Nigeria 2003*. Afta dat kompetishon, Bankole kom join di MBGN 2004. Nollywood giv am *Revelation of the year* for 2009 for di 2009 Best of Nollywood awod. 
Bifor Bankole win di awod, e don akt inside Wale Adenuga fim wey di taitul na Supa Tori
## E pasona life
Na for Ogun Stet dem bon Kehinde Bankole. Among di six pikin-dem wey e Papa and mama bon, na im bi di nomba 4. Bankole papa nem na Babatunde Bankole an e mama nem na Titilayo Bankole. Bankole papa dey draw  plan for pipul 
wey wan build house an e mama den dey wok for ofis as seketri. Kehinde Bankole get twin sista wey bi Taiwo an dis one sef dey do fim sometimes.
Bankole go pramari skul for *Tunwase* Nosiri an Pamari Skul wey dey Ikeja. E leta go rid Mass Kominikeshon in Olabisi Onabanjo Yunivasiti. Bankole no finish di tin wey e go rid for Yunivasiti bikos e wan put bodi for di fashon wey e dey do. Na for 2004 dis one hapun.
## How e tek wok
Bankole start e karia wen e kolet form to patek in di *Miss Commonwealth Nigeria* fashon kompetishon wey hapun in 2003. Bankole no win di kompetishon but dis kompetishon give am di shans for pipo to no am.
Wen Bankole kolet form to patek in *Most Beautiful Girl in Nigeria * di folorin year, e no evun enta di top-five pipo-dem  wey di joj chuz for di program .
Wen di hagremet wey Genevieve Nnaji sahin wit Lux soap kompini to advatais dia soap finish in 2007, di kompini pik Bankole as dia niu faze.
Di oda pipo wey Lux soap kompini chuz na Sylvia Udeogu an Olaide Olaogun

## Filmography

## Awards and nominations

## Wia dem gada di tori
Patoranking

**Nnaemeka Okorie** (dem bon am on 27 May 1990), wey plenti pipu sabi for im wok as **Patoranking**, na Naija Afrobeat an reggae danshall singa an song raita. Dem bon am an e gro insaid Ebuta Metta kommuniti Legos, na insaid one room e liv wit im papa an mama wit 5 oda famili membas. E du song wit stat muzik wok XProject, Konga, Slam an Reggie Rockstone. E saign for KSolo's Igberaga rekods in 2010, na onda di rekod label e rilis "Up in D Club" Dem sabi am for Timaya's Dem Mama rekod afta e sing "Alubarika" song wit Timaya. Insaid February 2014, e saign rekod deel wit Faston Muzik wia e tek rilis "Girlie O", song wey mek plenti pipu sabi am. On 9 February 2015, Patoranking annous for Instagram sey e du sim deal wit VP Rekods.

## How e tek stat life an muzik wok
Dem bon Patoranking for Ijegun-Egba Satellite Town but e get famili koneshon for Onicha, Ebonyi Stet. E go Citizen Comprehensive College wey dey Epe, Legos an leta go Jibril Martin Memorial Grammar Skul Iponri.

Patoranking muv go Ghana in 2007 for edukeshon afta e ci admishon for "Universiti of Cape Coast". E no finish di skul bikos of moni.

## Som of e wok
Albums
**God Over Everything (2016)**

Good Over Everything na fest Patoranking album wey e uze tok abaut how e tek sofa for Ghana bifor e mek am. Di album get "No Kissing Baby" single wey e sing wit Sakordie an di song kolet MTV Afrika Musik Awods 2016 an stil wwin  for 2016 Headies.

Wilmer (2019)
Wilmer na Patoranking sekond album wey e rilis in May 24, 2019. E uze im pikin nem, Wilmer, kol di album.

Three (2020)
Patoranking third album na Three. Di album win Best Reggae Dancehall album for Headies in 2022.

### Seleted singles

;Guest appearances

## Wia dem gada tori
Maleek Berry

**Okunola Abdul Maleek Anu Oluwapo Shoyebi** (wey dem bon for 11 August 1987), wey plenti pipu sabi for e wok as **MaleekBerry**, na British-Naija rekod produsa an rekodin aktist. Afta plenti pipu sabi am wel wel for 2012, Maleek Berry nem dey insaid musikshan wey fit win "Musik Produsa of di Year'' for di 2014 Nigeria Entertainment Awods. Maleek Berry don wok wit plenti ogbonge artist lik Wizkid, Davido, Wale, Fuse, ODG, Runtown an Iyanya.

## Som of e wok for teble
### Singles
#### As lead artist

#### As featured artist

### Artist wey dem kol

## Production discography

## Awods and nominashons

## Wia dem gada di tori
Charles Soludo

**Charles Chukwuma Soludo** CFR (dem bon am on 28 July 1960) na Naija politishan, banka, an ekonomist wey sarf as di fifth govnor of Anambra Stet sins March 2022. Na forma Govnor an chairman of di board of diarekto of di Centra Bank of Nigeria. Na on di 29 May 2004, dem apoint am as bank govnor, e dey insaid President Muhammadu Buhari Presidenshal Ekonomik Advisory Committee.

## Im pasonal life
Dem bon Charles Chukwuma Soludo insaid di famili of  Pa Simeon Soludo. Im mama kpai insaid Naija civil war wey e dey eight years old. E gro insaid Isuofia Vilej in Aguata, Anambra Stet. E go Uga Boys High Skul, wia e tek sarf as Sinior Prefect. E stil go Universiti of Nigeria Nsukka (UNN) in Enugu Stet, wia e tek get im fest Klass honors in Ekonomiks in 1984. In 1987, e kolet master's for di sem Universiti in 1987 an doctorate in 1989, e finish as best students for hol du three levels. E kon bi profesor of Ekonomiks insaid UNN.

Soludo mari Nonye Frances Soludo sins December 1992, an dembon six pikin.
Monday Okphebholo

**Monday Okphebhol** (dem bon am on 29 August 1970), na Naija biznesman an politishan wey don sarf as di sineto wey dey stan for Edo Sentra Senatorial District sins 2023. Na Monday Okphebhol bi di Govnor wey dem elect for Edo Stet. 

## How e tek stat life an go skul
Dem bon Okphebholo on 29 August 1970 in Udomi- Komuniti of Irrua. Okphebholo go Udomi Komuniti Pamari Skul an Ujabhole Komuniti Sekondri Skul.Di two skul dey Uwesan Irrua, Esan Centra LGA. E finish im sekondri edukeshon an get sinior  skul Certifikate in Jos, Plateau Stet. Afta dat one, e kon go Universiti of Abuja wia e tek get digre in Biznes Adminstrashon an Masta digre in Policy an Leadership Stodis fom di sem skul.

## Wok

Okphebholo trai enta as senator for Edo Centra Senatorial District, onda di All Progressives Congress (APC) an dem elect am on 25 February 2023. On June 13 2023, e dey insaid di senators of 10th Nashonal Assembli of Nigeria, wey dey stan for Edo Centra senatorial district. 

In February 2024, na im win Edo Stet APC gubernatorial primari eleshon. 
Wen dem dey du Campign in 2024, ogbonge Nollywood aktres, Mercy Johnson Okojie sopot Monday Okphebholo.

Na im bi di Govnor elect of Edo Stet onda All Progressives Congress Parti.

## Pasonal life
Okphebholo mari Blessing Okpapi Ekpe an dia two bon two pikin.E no bi onli politishan an famili man na stil beta christian an memba of Redeemed Christian Chorch of God.

## Wia dem gada tori
1. Meet Monday Okphebholo entrepreneur and APC candidate. The Vanguard Newspaper 10 July 2024, Retrieved 23 September 2024.
Chet Anekwe

**Chet Anekwe** na aktor wey dem bon for Naija an gro for New York City. E don wok insaid Hollywood Nollywood an di New York Theatre.

## Som of e wok

## Awods and nominashons

### Oda awods
*1997 AUDELCO award nominee, Best Performance in a Musical, Male for Chap Am So (The Amistad Story)
*2006 'VIV' AUDELCO Awod Winner Best Ensemble for Real Black Men Don't Sit Crossed Legged on the Floor (Collage in blues)
*2011 Nollywood and African Film Critics Awards (NAFCA) Winner: Best Actor in  Sopoting Role&nbsp;– Diaspora, Paparazzi
*2012 Nollywood Fim Critics Awod (NAFCA) Winner: Best Actor&nbsp;– Diaspora, Unwanted Guest
*2014 Nollywood & Afrika Fim Critics' Awods (NAFCA) awod nominee, Best Actor in Sopoting role Diaspora Fim (When One Door Closes)

## Wia dem gada tori
Rexxie

**Ezeh Chisom Faith** (wey dem bon for 10 November 1994), dem sabi am for im wok as **Rexxie**, na Naija rekod produsa, DJ an songraita. Na Zanku sound wey e du an as e tek produs for Naira Marley, mek plenti pipu sabi am wel wel. 

## How e stat life an edukeshon
Dem bon Rexxie for Legos Stet, southern region of Nigeria. Rexxie stat skul for Abuja an Legos wia e tek gro, e go Yaba College of Teknologi an finish fom Tai Solarin Universiti of Edukeshon.

Na Rexxie produs song lik *Comma*, *Bebo* wey dey Grammy winning album of Twice As tall by Burna Boy. Rexxie don produs for plenti Naija artist lik Davido, Zlatan, Naira Marley  an Burna Boy. 

Rexxie rilis A True Champion on June 28, 2021, wey bi studio album e du wit;  Zlatan Ibile, Davido, Naira Marley, Zinoleesky, MohBad, Sarkodie, Peruzzi.

## Som wok e produs
### Singles wey e produs

### Studio albums an EP
**AfroStreet The EP (2020)*

**[[A True Champion]] (2021)*

**Nataraja (2021)*

**Big Time (2023)*

## Awods and norminashons
 producer of the year (HEADIES)

## Wia dem gada di tori